Թեև Հայաստանի պարալիմպիկ կոմիտեն արդեն 20 տարեկան է, այնուամենայնիվ, Հայաստանում հաշմանդամություն ունեցող անձանց սպորտի զարգացման մասին խոսելը դժվար է: Մեր երկիրն առաջին անգամ 1996-ին մասնակցեց պարալիմպիկ խաղերին: Վիճակագրությունը ցույց է տալիս, որ 20 տարում պարալիմպիկի մասնակից մեր մարզիկների թիվը նվազել է. եթե առաջին տարիներին Հայաստանն առնվազն 5 մասնակից է ներկայացրել, ապա վերջին` Բրազիլիայի ամառային խաղերում, ընդամենը 2 մասնակից է մեկնել մեր երկրից: